CELEX: 31981D0386
Language: el
Date: 1981-04-10 00:00:00
Title: 81/386/ΕΟΚ: Απόφαση τής Επιτροπής τής 10ης Απριλίου 1981 περί εξουσιοδοτήσεως τού Ηνωμένου Βασιλείου νά αποκλείσει από τήν κοινοτική μεταχείριση τά κουστούμια καί ταγιέρ υφασμένα, καταγόμενα από τή Βουλγαρία

Avis juridique important

|

31981D0386

81/386/ΕΟΚ: Απόφαση τής Επιτροπής τής 10ης Απριλίου 1981 περί εξουσιοδοτήσεως τού Ηνωμένου Βασιλείου νά αποκλείσει από τήν κοινοτική μεταχείριση τά κουστούμια καί ταγιέρ υφασμένα, καταγόμενα από τή Βουλγαρία  

Επίσημη Εφημερίδα αριθ. L 149 της 06/06/1981 σ. 0042 - 0043

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Απριλίου 1981  περί εξουσιοδοτήσεως του Ηνωμένου Βασιλείου να αποκλείσει από την κοινοτική μεταχείριση τα κουστούμια και ταγιέρ υφασμένα, καταγόμενα από τη Βουλγαρία  (Το κείμενο στην αγγλική γλώσσα είναι το μόνο αυθεντικό)  (81/386/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτήρησης και προστασίας τα οποία τα Κράτη μέλη μπορούν να εξουσιοδοτήσουν να λάβουν έναντι της εισαγωγής ορισμένων προϊόντων καταγομένων από τρίτες χώρες, τα οποία βρίσκονται σε ελεύθερη κυκλοφορία σε άλλο Κράτος μέλος (1), και ιδίως το άρθρο της 3,  Εκτιμώντας:  ότι, την 30ή Μαρτίου 1981, η κυβέρνηση του Ηνωμένου Βασιλείου υπέβαλε αίτηση, βάσει του άρθρου 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση τα υφασμένα κουστούμια και ταγιέρ της διακρίσεως 60.01 Β V του Κοινού Δασμολογίου, κατηγορία 16, καταγόμενα από τη Βουλγαρία και τα οποία βρίσκονται σε ελεύθερη κυκλοφορία στα λοιπά Κράτη μέλη·  ότι η εισαγωγή στην Κοινότητα των εν λόγω προϊόντων, τα οποία κατάγονται από τη Βουλγαρία, αποτέλεσε το αντικείμενο συμφωνίας την οποία διαπραγματεύθηκε η Κοινότητα με την χώρα αυτή· ότι, στο πλαίσιο της συμφωνίας αυτής, η Βουλγαρία δεσμεύθηκε να αναλάβει όλες τις αναγκαίες ενέργειες για να περιορίσει τις εξαγωγές των εν λόγω προϊόντων με προορισμό την Κοινότητα έως ορισμένα ανώτατα όρια·  ότι, προκειμένου να θέσει σε εφαρμογή τη συμφωνία αυτή και για να λάβει υπόψη τα ιδιαίτερα χαρακτηριστικά της, το Συμβούλιο, με τον κανονισμό (ΕΟΚ) αριθ. 3059/78 (2), καθιέρωσε ειδικό κοινό καθεστώς για τις εισαγωγές ορισμένων υφαντουργικών προϊόντων·  ότι, λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, το ανώτατο αυτό κοινοτικό όριο έχει κατανεμηθεί μεταξύ των Κρατών μελών με τρόπο ώστε να ληφθούν υπόψη αυτά τα στοιχεία·  ότι, ως εκ τούτου, υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη, και ότι η ομοιομορφία των συνθηκών αυτών εισαγωγής δεν θα μπορεί να πραγματοποιηθεί παρά μόνο σταδιακά·  ότι, όσον αφορά την κατάσταση της υπό επισκόπηση βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές των εν λόγω προϊόντων τα οποία κατάγονται από τρίτες χώρες ήταν 1 538 000 τεμάχια το 1978, 1 891 000 τεμάχια το 1979 και 1 612 000 τεμάχια το 1980· ότι το ποσοστό της αγοράς των εισαγωγών αυτών αυτών αυξήθηκε από 28,24 % το 1978, σε 33,80 % το 1979 και 35,22 % το 1980·  ότι οι τιμές των εν λόγω προϊόντων, τα οποία κατάγονται από τη Βουλγαρία, είναι περίπου κατά 70 % κατώτερες από τις τιμές παρομοίων προϊόντων στο Ηνωμένο Βασίλειο·  ότι η παραγωγή παρομοίων προϊόντων στο Ηνωμένο Βασίλειο μειώθηκε από 3 800 000 τεμάχια το 1978 σε 3 400 000 τεμάχια το 1979, και 2 665 000 τεμάχια το 1980· ότι το ποσοστό της εσωτερικής αγοράς μειώθηκε από 60,45 % το 1978, σε 53 % το 1979 και σε 48 % το 1980·  ότι το προσωπικό της εν λόγω βιομηχανίας πέρασε από 70 200 απασχολούμενους το 1978 σε 64 000 το 1979 και σε 53 500 το 1980 ·  ότι η πραγματοποίηση άλλων εμμέσων εισαγωγών, που αναμένεται να προστεθούν σε εκείνες που ήδη πραγματοποιούνται ή προβλέπεται να γίνουν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκουν τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3 αυτής·  ότι μία αίτηση τίτλου εισαγωγής εκκρεμεί νόμιμα ενώπιον των αρχών του Κράτους μέλους το οποίο υπέβαλε την αίτηση· ότι λόγω του όγκου της δεν κρίνεται σκόπιμο να καλυφθεί η αίτηση αυτή με τέτοια άδεια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Ηνωμένο Βασίλειο εξουσιοδοτείται να αποκλείσει από την κοινοτική μεταχείριση τα προϊόντα που αναφέ  ρονται κατωτέρω, τα οποία κατάγονται από τη Βουλγαρία και τα οποία βρίσκονται σε ελεύθερη κυκλοφορία στα λοιπά Κράτη μέλη, για οποία έχουν υποβληθεί αιτήσεις τίτλων εισαγωγής μετά την 27η Μαρτίου 1981:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 61.01 Β V (Κώδικας ΝΙΜΕΧΕ:  61.01-51, 54, 57)  Κατηγορία: 16  // Τά κουστούμια και ταγιέρ υφασμένα (συμπεριλαμβανομένων των συνόλων που αποτελούνται από δύο ή τρία τεμάχια, τα οποία παραγγέλονται, συσκευάζονται, μεταφέρονται και πωλούνται συνήθως μαζί) εξ ερίου, βάμβακος ή εκ συνθετικών ή τεχνητών υφαντικών ινών εξαιρέσει των ενδυμάτων του σκι  //   //  Άρθρο 2  Η παρούσα απόφαση ισχύει μέχρι την 30ή Ιουνίου 1981.  Άρθρο 3  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 10 Απριλίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 365 της 27. 12. 1978, σ. 1.